text: কোচবিহার রেলওয়ে স্টেশন (ওল্ড কোচবিহার রেলওয়ে স্টেশন হিসাবেও পরিচিত) ভারতের পশ্চিমবঙ্গ রাজ্যের কোচবিহার জেলার কোচবিহার শহরে রেল পরিষেবা প্রদানকারী একটি রেল স্টেশন।
  
  ইতিহাস 
  ১৮৯৪ সালে কোচবিহার রাজ্য রেলওয়ে কোচবিহার শহরের বিপরীতে তোর্সার দক্ষিণ তীর থেকে পূর্ব বঙ্গ রেলওয়ের ট্র্যাকে অবস্থিত গিতলদহ স্টেশন পর্যন্ত একটি ২ ফুট ৬ (৭৬২ মিমি) প্রশস্ত ন্যারো গেজ রেলপথ নির্মাণ করে । তোর্সার উপর একটি সেতু নির্মিত হওয়ার পরে ১৯০১ সালে কোচবিহার শহরটি সংযুক্ত হয়। ১৯১০ সালে এটি ১০০০ মিমি (৩ ফুট ৩ ৩/৮ ইঞ্চি) প্রশস্ত মিটার গজে রূপান্তরিত হয়। উত্তর-পূর্ব সীমান্ত রেল আলিপুরদুয়ার-বামানহাট শাখা রেলপথকে ২০০৭ সালে ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজে রূপান্তর করে।
  
  রেলওয়ে ঐতিহ্য জাদুঘর
  এক শতাব্দীরও বেশি পুরানো কোচবিহার রেল স্টেশনকে একটি ঐতিহ্যবাহী স্টেশন হিসাবে স্বীকৃতি প্রদান করা  হয়েছে এবং রেলওয়ের ঐতিহ্য জাদুঘরের জন্য একটি নতুন ভবন নির্মিত হয়।
  
  তথ্যসূত্র
  
  বিষয়শ্রেণী:কোচবিহার জেলার রেল স্টেশন
title: কোচবিহার রেলওয়ে স্টেশন